**Technické služby mesta Rajec, s. r. o., Námestie SNP 2/2, 015 22 Rajec**

(ďalej len spoločnosť)

Miesto a čas konania: **29.9.2023 o 8.00** **hod.** v sídle spoločnosti Námestie SNP 2/2, 015 22 Rajec

**Prítomní členovia poradného výboru:**

Ing. Bahledová Ivana – obyvateľ mesta, kde pôsobí spoločnosť

Martinec Rastislav – zamestnanec spoločnosti

Pekara Ján – obyvateľ mesta, kde pôsobí spoločnosť

**Program zasadnutia poradného výboru:**

Poradný výbor schvaľuje program zasadnutia poradného výboru v tomto znení:

1. Otvorenie zasadnutia poradného výboru
2. Prerokovanie aktuálnej situácie v spoločnosti
3. Analýza pracovných podmienok
4. Rôzne
5. Záver
6. **Otvorenie zasadnutia poradného výboru.**

Predseda poradného výboeru spoločnosti Technické služby mesta Rajec, s. r. o. pán Ján Pekara privítal prítomných a otvoril zasadnutie poradného výboru spoločnosti. Informoval prítomných, že funkciu zapisovateľky preberá pani Zuzana Janžová, pretože pani Michaela Copeland (Ľudviková) nastúpila na materskú dovolenku.

# Uznesenie č. 1 Poradný výbor je uznášaniaschopný. Členovia poradného výboru hlasovaním vyjadrili súhlas so zmenou zapisovateľky.

Hlasovanie:

Za – 3

Proti – 0

Zdržal sa – 0

1. **Prerokovanie aktuálnej situácie v spoločnosti**

Konateľ spoločnosti oboznámil členov poradného výboru o aktuálnom dianí v spoločnosti. Informoval prítomných o ukončení svojho pracovného pomeru na pozícii riaditeľ spoločnosti k 31.8.2023. Potvrdil, že funkciu štatutára – konateľa spoločnosti bude vykonávať aj naďalej, až do doby, kým jediný spoločník – Mesto Rajec, nenájde za neho náhradu.

Počas letných prázdnin boli postupne na základe požiadaviek od Mesta Rajec čiastočne zrekonštruované a vymaľované priestory Materských škôlok ( júl – MŠ Obrancov mieru Rajec a august – MŠ Mudrochova Rajec).

Podľa požiadaviek Mesta Rajec zabezpečujeme orez, úpravu a strihanie stromov, kríkov a živých plotov v intraviláne Mesta Rajec. Taktiež zabezpečujeme spracovanie a odvoz konárov po oreze vykonanom externými arboristami.

Vzhľadom na priaznivé počasie aktuálne prebieha kosenie a úprava oboch mestských cintorínov ( katolíckeho aj evanjelíckeho) k sviatku Pamiatka zosnulých.

Pomerne veľa času, síl a financií musíme venovať zberu odpadu. Nedisciplinovanosťou obyvateľov bytových domov vznikajú neustále skládky odpadu, nábytku, kartónov pri kontajnerových stojiskách.

Taktiež dostávame dosť požiadaviek na poskytnutie rôznych údržbárskych a elektrikárskych služieb v mestských bytových domoch.

# Uznesenie č. 2 : Členovia poradného výboru prijali informácie o činnostiach spoločnosti na vedomie.

Hlasovanie:

Za – 3

Proti – 0

Zdržal sa – 0

1. **Analýza pracovných podmienok**

Počas predošlého zasadnutia bola prednesená aj požiadavka na zvýšenie miezd zamestnancov spoločnosti. Aj keď finančná situácia spoločnosti sa nejak výrazne nezlepšila, rozhodla sa spoločnosť navýšiť zamestnancom mzdy od 1.10.2023 priemerne o 50,- EUR brutto. Ďalšia úprava miezd bude možná až v roku 2024. Pred zimnou sezónou musí totiž spoločnosť počítať aj s výdavkami za zimné pracovné oblečenie a obuv pre zamestnancov. A tiež bolo potrebné preškolenie viacerých zamestnancov viacerými školeniami – viazač bremien, obsluha hydraulického nakladacieho žeriavu, obsluha elektrického a ručného kladkostroja a obsluha pracovnej plošiny. V zmysle zákona dostanú ďalší benefit zamestnanci od 1.10.2023 formou zvýšeného stravného.

# Uznesenie č. 3: Členovia poradného výboru prijali informácie o pracovných podmienkach zamestnancov na vedomie.

Hlasovanie:

Za – 3

Proti – 0

Zdržal sa – 0

1. **Rôzne**

Konateľ spoločnosti oboznámil členov poradného výboru o zámere vyradiť osobný automobil MAZDA PREMACY ZA284FK z používania a z majetku spoločnosti vzhľadom na jeho zlý technický stav. Osobný automobil spoločnosti daroval predošlý konateľ Ing. Peter Kardoš v roku 2021. Častá poruchovosť stála dosť finančných prostriedkov a podľa vyjadrenia pracovníka autoservisu, automobil pravdepodobne neprejde blížiacou sa technickou a ekologickou kontrolou. Preto sa spoločnosť rozhodla ponúknuť automobil na predaj (na súčiastky) prostredníctvom inzerátu na webovej stránke [www.tsmr.sk](http://www.tsmr.sk) a Facebook profilu Technické služby mesta Rajec. V prípade, že sa do 31.10.2023 nenájde záujemca o kúpu automobilu, bude zabezpečené odhlásenie na Dopravnom inšpektoráte v Žiline a zlikvidovanie podľa zákona.

# Uznesenie č. 4: Členovia poradného výboru zobrali prednesené informácie na vedomie a hlasovaním vyjadrili svoj súhlas.

Hlasovanie:

Za – 3

Proti – 0

Zdržal sa – 0

1. **Záver**

Predseda poradného výboru záverom konštatoval, že body programu boli vyčerpané, poradný výbor prerokoval a rozhodol o potrebných skutočnostiach, poďakoval prítomným a následne ukončil zasadnutie poradného výboru.

V Rajci, dňa 29.09.2023

**PREZENČNÁ LISTINA PRÍTOMNÝCH ČLENOV PORADNÉHO VÝBORU**

Zo zasadnutia poradného výboru registrovaného sociálneho podniku

**Technické služby mesta Rajec, s. r. o.**

**Námestie SNP 2/2, 015 22 Rajec**

(ďalej len spoločnosť)

konaného dňa **29.09.2023 o 8.00 hod.** hod. v sídle spoločnosti Námestie SNP 2/2, 015 22 Rajec

**Člen poradného výboru : Ing. Bahledová Ivana – obyvateľ mesta, kde pôsobí spoločnosť**

------------------------------------------

Podpis

**Člen poradného výboru : Martinec Rastislav – zamestnanec spoločnosti**

------------------------------------------

Podpis

**Predseda/člen poradného výboru : Pekara Ján – obyvateľ mesta kde, pôsobí spoločnosť**

------------------------------------------ Podpis

**Zapisovateľka: Janžová Zuzana – zamestnanec spoločnosti**

------------------------------------------

Podpis